Die agt kwessies wat SA se gesondheidsorg in 2020 sal omskryf - Solidariteit GildesSolidariteit Gildes Die agt kwessies wat SA se gesondheidsorg in 2020 sal omskryf - Solidariteit Gildes
Tuis / Gesondheidspraktisyns Nuus / Die agt kwessies wat SA se gesondheidsorg in 2020 sal omskryf
Die agt kwessies wat SA se gesondheidsorg in 2020 sal omskryf
Dinsdag | 21 Januarie | 2020
Volgens die aanlyn publikasie, Spotlight sal 2020 ’n jaar van kritieke belang vir Suid-Afrika se gesondheidsorg wees. Spotlight het agt vrae geformuleer om uiteen te sit wat presies vanjaar op die spel is en watter uitdagings aangespreek behoort te word.
Sal Suid-Afrika regsekerheid en politieke rigting kry oor mediese-regsake?
Die debat oor hoe om die departement se medies-wettige dilemma die beste aan te pak, sal hierdie jaar in die parlement en afhangende die uitkoms van hul besluit, moontlik ook in die howe woed.
Sal daar in die openbare gesondheidsorgsektor hoë-profiel vervolgings en aanklagtes teen korrupsie wees?
’n Paar hoëprofiel-vervolgings is broodnodig om vertroue in die staat te help herstel. Dit is egter Solidariteit se standpunt dat veel meer as dit nodig is om die NGV geloofwaardig te maak. Daar heers steeds te veel onbeantwoorde vrae oor die NGV wat onduidelikhede oor die kostes daarvan onder andere, insluit.
Hoe, indien enigsins, sal die ontwerp van die Nasionale Gesondheidsversekering (NGV) in 2020 verander?
Die NGV-wetsontwerp is onherroeplik foutief en daar is weinig wat gerusstelling bied vanuit die huidige formaat.
Sal die departement van gesondheid sy mediese rekords en unieke pasiënte identifikasiestelsels finaal kan opstel en integreer?
Die departement van gesondheid het vroeg in 2019 meer as 26 miljoen mense ingeskryf vir sy nuwe registrasiestelsel vir gesondheidspasiënte. Dié getal is vandag moontlik veel hoër. Tog meld gesondheidswerkers dat mediese rekords in die openbare sektor op baie plekke steeds ’n groot gemors bly.
Sal daar ’n ernstige en realistiese plan ontwerp word om gesondheidswerkers op te lei en te behou?
In November 2019 het die nasionale departement van gesondheid aan die parlement gerapporteer dat ’n nuwe menslike hulpbronne vir gesondheid strategie ontwikkel word en dat dit blykbaar leiding sal gee oor die aantal gesondheidswerkers wat benodig gaan word vir effektiewe dienslewering in die openbare en private sektor. Of ons hierdie plan in 2020 sal sien realiseer en of dit ambisieus en uitvoerbaar sal wees om aan die groot behoefte wat ons gesondheidsorgstelsel vereis te voorsien, gegewe historiese prestasie, is bedenklik.
Wie word die nuwe direkteur-generaal in die departement van gesondheid en hoe sal hierdie aanstelling die departement beïnvloed?
Dit is nou byna twee jaar sedert Cyril Ramaphosa president van Suid-Afrika geword het. Vir al die belowende stof wat opgeskop is, is daar nog baie min om te wys vir die aanbreek van ’n sogenaamde nuwe era as dit by gesondheidsorg kom. Baie vrae oor die NGV en oor aanspreeklikheid vir korrupsie in die openbare gesondheidsektor bly onbeantwoord.
Sal ons begrip van SA se TB-epidemie in 2020 aansienlik verander?
Om meer betroubare inligting oor die land se TB-epidemie te kry, het Suid-Afrika in 2017 met ’n nasionale tuberkulose-voorspellingsopname begin. Dié opname sou in 2018 voltooi wees en in 2019 aangemeld word, maar weens vertragings is daar steeds geen data of inligting beskikbaar nie.
Sal die regering uiteindelik die regulering van private gesondheidsorg regstel?
Die regering is te behep met die NGV wat inwerking moet tree om hulself besig te hou met die regulering van die privaatsektor wat na hulle mening op pad uit is.
*Spotlight is hoofsaaklik ’n aanlyn publikasie wat Suid-Afrika se reaksie op TB en MIV, die toestand van Suid-Afrikaanse gesondheidstelsels en die mense wat dit gebruik, monitor en daaroor verslag lewer. Dié artikel is ’n verwerking deur Solidariteit en die oorspronklike artikel kan hier gelees word: https://www.spotlightnsp.co.za/2020/01/10/health-in-2020-eight-questions-facing-sa/
Donderdag | 27 Februarie | 2020
Solidariteit Helpende Hand: Ons wil bejaardes weer laat sien en hoor!
Dinsdag | 25 Februarie | 2020
'n Gids om aan millenniërs te bemark
Maandag | 24 Februarie | 2020
Kinders en speelterapie: Die rol en belangrikheid daarvan
Dinsdag | 18 Februarie | 2020
Kommunikasiepraktisyns en sosiale media
Woensdag | 05 Februarie | 2020
Bereik jy nog jou doelwitte?